El Cadí La Seu presenta Sílvia Luz i Elsa Donaire — RàdioSeu 107.2 FM: notícies de La Seu d'Urgell, l'Alt Urgell i el Pirineu
Sou a: Inici / Notícies / El Cadí La Seu presenta Sílvia Luz i Elsa Donaire
El Cadí La Seu presenta Sílvia Luz i Elsa Donaire
Ambdues jugadores seran motors del joc exterior de l’equip
19/09/2007 19:52
El president del Sedis Bàsquet, Antoni Ferraz, i el director esportiu del club, Pep Ribes, han presentat aquest dimecres al Palau d'Esports de la Seu d'Urgell dos dels principals fixatges del Cadí La Seu en el seu retorn a la Lliga Femenina. Es tracta de la brasilera Sílvia Luz i la catalana Elsa Donaire, provinents del Ribas Futura.
Antoni Ferraz ha avalat la qualitat de les noves jugadores i n’ha ressaltat la seva competitivitat, que farà possible “un equip incòmode per a la resta de grups de la Lliga Femenina”. Ferraz ha indicat que el Cadí La Seu “no renunciarà a res i anirà a la recerca dels màxims resultats, després de l’ascens de la temporada passada”.
Per la seva banda, el director esportiu del club, Pep Ribes, ha subratllat l’experiència i la qualitat de les noves incorporacions, i ha assenyalat de forma especial “l’adaptació i l’experiència d’ambdues jugadores a la Lliga Femenina, fet clau per poder afrontar la competició amb garanties”. La catalana i la brasilera seran els motors del joc exterior del Cadí, però sumen l’avantatge que són molt polivalents.
Tant Sílvia Luz com Elsa Donaire s’han mostrat il.lusionades i disposades a complir amb les expectatives de l’equip urgellenc. Sílvia Luz ha agraït la confiança dipositada en ella, mentre que Elsa Donaire ha expressat la convicció que el Cadí serà un equip difícil de batre a casa.
Elsa Donaire i Sílvia Luz
Sílvia Luz i Antoni Ferraz
Elsa Donaire i Antoni Ferraz